Cuneiform Tablet Kt 91/k 291 (AKT 8 47)
Cuneiform tablet, dated to the Old Assyrian Period (ca. 1950-1850 BC).
Genre: unknown
Transliteration:
a-na e-lá-ma qí-bi-ma um-ma a-šùr-i-mì-tí-ma 5 ma-na KÙ.BABBAR ku-nu-ki-kà bu-ur-sú-in ub-lam-ma a-na-ku ù a-šur-na-da nu-sà-ni-iq-ma 2 GÍN KÙ.BABBAR im-ṭí 3 ma-na KÙ.BABBAR a-na SÍG.ḪI A ša É kà-ri-im ni-iš-qú-ul ša ILLAT-at i-na-a ú šu-nu-nu a-na 10 TÚG.TA bi-it-qá-tum i-bi-ší-a-ma 0.33333 ma-na KÙ.BABBAR i-na É kà-ri-im lá ni-ta-dí-ma 0.66666 ma-na KÙ.BABBAR i-na KÙ.BABBAR-pì-kà áš-qúl 2 ma-na 6 GÍN KÙ.BABBAR a-na 6 ANŠE <gap> ni-iš-qú-ul 12 GÍN KÙ.BABBAR ší-im KÙ.BABBAR-pí-kà i-na li-bi-a i-ba-ší i-na-NA₄.GÌN-za-ku-nu ša ub-lu-ni-ni 0.83333 ma-na 3 GÍN a-na iš-ra-tim il₅-qé-ú 0.5 ma-na 2 GÍN a-na ší-mì-im a-na ša-na-ú-um il₅-qé-ú ší-im ḫu-sà-ri-ku-nu ku-nu-ki-ni bu-ur-sú-in na-áš-a-ku-um i-na šál-ša-tí ša ILLAT i-na-a ú a-šùr-ta-ak-lá-ku <gap> ma-na 13 GÍN KÙ.BABBAR ta-lá-qé iš-té-en ṣú-ḫa-ra-am a-na lu-ḫu-sà-dí-a ṭur₄-da-ma e-ma-ra-am i-lá-qé-ú